യാദവ മുഖ്യനും ബർസാനയുടെ മുഖ്യനുമായ വൃഷഭാനുവിന്റേയും കീർത്തിയുടേയും മകളായി രാധ ജനിച്ചത് ഭാദ്ര പദമാസത്തിലെ ശുക്ലാഷ്ടമീ ദിവസം പ്രഭാതത്തിൽ തൃക്കേട്ട നക്ഷത്രത്തിന്റെ ചതുർത്ഥ പാദത്തിൽ ഗോകുലത്തിലെ ബർസാനയിലാണ് . രാധ കാറ്റിൻറെ രൂപത്തിൽ വൃഷഭാനുവിൻറെ ഭാര്യയുടെ ഗർഭപാത്രത്തിലേക്ക് പ്രവേശിച്ചുവെന്നും അതിസുന്ദരിയായ ഒരു പെൺകുഞ്ഞായി ജന്മമെടുത്തെന്നും ഒരു വിശ്വാസമുണ്ട് . രാധ ജനിച്ച സ്ഥലം ഇന്ന് റാവലിലെ ക്ഷേത്രത്തിലെ ഗർഭഗൃഹത്തിലാണ് . രാധയ്ക്ക് കൃഷ്ണനേക്കാൾ പന്ത്രണ്ട് മാസം പ്രായം കൂടുതലാണെന്നാണ് വിശ്വസിക്കപ്പെടുന്നത് . ശ്രീകൃഷ്ണൻറെ ദിവ്യ പ്രണയി ആയതിനാൽ അദ്ദേഹത്തിൻറെ മുഖം ദർശിക്കുന്നത് വരെ രാധ കണ്ണുതുറന്നില്ല . ഇക്കാരണത്താൽ വൃഷഭാനുവും ഭാര്യയും രാധ അന്ധയാണെന്ന് കരുതി ഏറെ വ്യാകുലരായി . പിന്നീട് ശ്രീകൃഷ്ണ ദർശനത്തിനു ശേഷമാണ് രാധ കണ്ണുതുറന്നത് . 

വിരജ എന്ന ഗോപസ്ത്രീ ശ്രീകൃഷ്ണ സഖിയായി ഗോലോകത്ത് വസിച്ചിരുന്നു . ഗോവിന്ദനോടുള്ള സംഗമത്തിൽ മൂർച്ചിതയായ അവളെ രാസമണ്ഡലത്തിൽ വച്ച് രാധ കണ്ടു . കോപംപൂണ്ട രാധ കൃഷ്ണനെ നിന്ദിച്ചു സംസാരിച്ചു . അപ്പോൾ സുദാമാവ് രാധയെ ശപിച്ചു . മനുഷ്യ സ്ത്രീ ആയി ജനിച്ച് വിരഹ ദുഃഖം അനുഭവിക്കട്ടെ എന്നായിരുന്നു ശാപം . രാധ സുദാമാവിനെയും ശപിച്ചു . അസുരൻ ആയി ജനിക്കട്ടെ എന്നതായിരുന്നു ശാപം . അതാണ് ശംഖചൂഡൻ എന്ന അസുരൻ . രാധ വിരജ എന്ന ശ്രീകൃഷ്ണ സഖിയെയും അപ്പോൾ ശപിച്ചു . മനുഷ്യസത്രീയായിത്തീരട്ടെ എന്നായിരുന്നു ശാപം .
കൃഷ്ണണന്റെ സ്വർഗാരോഹണവും രാധാ സംഗമവും
ഹൃദയം തകർന്ന രാധ
രാധയുടെ ജനനം
പ്രേമ സരോവരം